# Emblema Krivodol export1 ОБЩИНА КРИВОДОЛ

**ОБЛАСТ ВРАЦА**

## 3060 гр. Криводол, ул.”Освобождение”№ 13, тел. 09117/20-45, e-mail: krivodol@mbox.is-bg.net

**ПРОЕКТ**

за изменение и допълнение на Наредба № 12 за определяне и администриране

на местните такси и цени на услуги Община Криводол,

*приета с Решение № 34/15.02.2008 г. на Общински съвет Криводол; изменена с Решение № 156/29.01.2009 г., в сила от 01.02.2009 г.; измененена с Решение № 252/29.01.2010 г., в сила от 01.02.2010 г.; изменена с Решение № 291/30.04.2010 г., в сила от 01.05.2010 г.; изменена с Решение № 370/30.11.2010 г.; измененена с Решение № 384 и № 385/28.01.2011 г., в сила от 01.01.2011 г., измененена с Решение № 39/2011 г.; изменена с Решение № 46/27.01.2012 г., в сила от 01.02.2012 г.; изменена с Решение № 66/28.02.2012 г., в сила от 15.03.2012 г.; измененена с Решение № 347/2013 г. , в сила от 01.09.2013 г.; изменена с Решение № 410/28.03.2014 , в сила от 01.04.2014 г.; изменена с Решение № 516/2014 г., в сила от 01.01.2015 г.; изменена с Решение № 549/27.03.2015 г., в сила от 01.04.2015 г.; изменена с Решение № 589/31.07.2015, в сила от 10.08.2015 г.;* *изменена с Решение № 31/2016 г., в сила от 01.01.2016 г.;* *изменена с Решение № 170/2016 г., в сила от 01.10.2016 г.; изменена с Решение № 189/2016 г., в сила от 01.01.2017 г.; изменена с Решение № 199/28.12.2016 г., в сила от 01.01.2017 г.; изменена с Решение № 239/2017 г. на АС Враца, в сила от 03.07.2017 г.; изменена с Решение № 300 от 27.07.2017 г.; изменена с Решение № 310 от 23.08.2017 г. изменена с Решение № 31/30.12.2019 г., в сила от 01.01.2020 г.; изм. с Решение № 91/30.04.2020 г., в сила от 01.05.2020 г.; изм. с Решение № 213/23.04.2021 г., в сила от 01.05.2021 г.; изм. с Решение № 231/30.06.2021 г., в сила от 01.09.2021 г., изм. с Решение № 265/23.12.2021 г., в сила от 01.01.2022 г., изм. с Решение № 291/2022 г.; изм. с Решение №299/2022 г., в сила от 01.04.2022 г.;* *изм. с Решение № 431/2022 г., в сила от 01.01.2023 г.; изм. с Решение № 474/2023 г., в сила от 01.06.2023 г.*

**§ 1.** В чл. 4 след думата „левове“ се добавят думите „/евро“

**§ 2.** Създава се нов чл. 11а, както следва:

„Чл. 11а. *(Нов, Решение №…2025 г.)* (1)Община Криводол приема заявления и предоставя административни услуги по електронен път чрез web портала eGOV.bg на Министерство на електронното управление.

(2) За изпълнение на електронните услуги се прилагат сроковете за обикновена услуга.

(3) За услугите, предлагани и по електронен път, таксата се определя с десет на сто намаление спрямо таксата за присъствено заявяване и предоставяне на обикновена услуга, като намалението не може да надвишава двадесет лева/10,23 €.“

**§ 3.** В чл. 12 в ал. 3 и ал. 4 след думите „30 000 лв.“ се добавят думите „/15 338,76 €“

**§ 4.** В чл. 66, ал. 1 след думите „3 (три) лева“ се добавя думата „/1,53 €“

**§ 5.** В чл. 69 в таблицата се добавят превалутирани такси, съгласно Приложение № 1 към настоящото предложение.

**§ 6.** В чл. 71 след думите „1,40 лв.“ се добавят думите „/0,72 €“

**§ 7.** В чл. 77, ал. 4 след думите „от 10 до 50 лв.“ се добавят думите „/от 5,11 до 25,56 €“

**§ 8.** В Преходните и Заключителни разпоредби се създава нов § 7:

„§ 7. *(Нов, Решение №…2025 г.)* (1) Сумите, посочени в евро, съгласно измененията и допълненията в Наредбата, приети с Решение № … на Общински съвет Криводол във връзка с § 6, ал. 1, т. 2 от Преходните и заключителни разпоредби на Закона за въвеждане на еврото в Република България (ЗВЕРБ), при прилагане предвидените в същия закон правила за превалутиране, влизат в сила от датата на въвеждане на еврото в Република България.

(2) Сумите се определят в български лева и в евро за период от време, който започва един месец след датата на влизане в сила на Решението за приемане на еврото и приключва 12 месеца след датата на въвеждане на еврото в Република България.

(3) След изтичане на срока по ал. 2, Наредбата продължава да се прилага в съответствие с предвидените в ЗВЕРБ правила за превалутиране.“

**§ 9.** В Преходните и Заключителни разпоредби се създава нов § 8:

„§ 8. *(Нов, Решение №…2025 г.)* (1)В Наредбата са посочени такси за 96 (деветдесет и шест) електронни услуги, вписани за предоставяне в web портала eGOV.bg към 19.11.2024 г. Таксите влизат в сила от момента на влизане в сила на Решение №…2025 г.

(2) При последващо вписване на нови административни услуги за заявяване и предоставяне по електронен път, автоматично им се определят такси по чл. 11а, ал. 4, които влизат в сила от момента на вписването в портала eGOV.bg.

**§ 10.** В т. 2.1 от Приложение № 1 към Глава втора, Раздел І след думата „левове“ се добавят думите „/евро“

**§ 11.** В Приложение № 2 към Глава ІІ, Раздел ІІ в таблицата се добавят превалутирани такси, съгласно Приложение № 2 към настоящото предложение.

**§ 12.** В Приложение № 3 към чл. 52 (Глава ІІ, Раздел V) в таблицата „Такси за технически услуги“ се правят следните изменения и допълнения:

1. В т. 11, услуга „2023 Съгласуване на идейни инвестиционни проекти“, подточка е) се редактира по следния начин „за площадкови обекти, включително за производство на ел. енергия от възобновяеми енергийни източници - на кв. м“

2. В т. 12, за услуга „2054 Съгласуване и одобряване на инвестиционни проекти, по които се издава разрешение за строеж“, се добавя нова подточка и) „за площадкови обекти – на кв. м“, обикновена услуга с такса 1,10 лв./ 0,56 €, със срок на изпълнение 30 дни и електронна услуга с такса 0,99 лв./0,51 €.

3. В т. 13, услуга „2112 Издаване на разрешение за строеж“, подточка е) се редактира по следния начин „за площадкови обекти, включително ВЕИ- на кв. м“

4. В т. 17, услуга „2024 Одобряване на проект-заснемане на извършен разрешен строеж, когато одобрените инвестиционни проекти са изгубени“ се добавя нова подточка и) „за площадкови обекти – на кв. м“, обикновена услуга с такса 1,10 лв./ 0,56 €, със срок на изпълнение 30 дни и електронна услуга с такса 0,99 лв./0,51 €.

5. Добавят превалутирани такси и такси за електронни услуги, съгласно Приложение № 3 към настоящото предложение.

**§ 13.** В Приложение № 4 към чл. 55 (Глава ІІ, Раздел VІ) в Таблица 1 – АУ по ГСАС и Таблица 2 – АУ общинска собственост, се добавят превалутирани такси и такси за електронни услуги, съгласно Приложение № 4 към настоящото предложение.

**§ 14.** В Приложение № 5 към чл. 60 (Глава ІІ, Раздел VІ) таблицата АУ „Местни приходи“ се добавят превалутирани такси и такси за електронни услуги, съгласно Приложение № 5 към настоящото предложение.

**§ 15.** В Приложение № 6 към чл. 61 (Глава ІІ, Раздел V) в Таблица 1 – АУ по екология, зелена система, селско стопанство и Таблица 2 – АУ търговия, туризъм, транспорт, се добавят превалутирани такси и такси за електронни услуги, съгласно Приложение № 6 към настоящото предложение.

**§ 16.** В Приложение № 7 към чл. 62 (Глава ІІ, Раздел VІ) таблицата се добавят превалутирани такси за нотариална дейност, съгласно Приложение № 7 към настоящото предложение.

**§ 17.** В Приложение № 8 към чл. 63 (Глава ІІ, Раздел VІ) в таблицата се добавят превалутирани такси, съгласно Приложение № 8 към настоящото предложение.

**§ 18.** В Приложение № 9 към чл. 72 (Глава ІІІ) в таблицата се добавят превалутирани цени, съгласно Приложение № 9 към настоящото предложение.

**Приложения:** от № 1 до № 9 – съгласно текста

**Вносител:**

**ХРИСТО ДОКОВ**

*Кмет Община Криводол*

Изготвил Анелия Николова – секретар: